Diari Oficial de la Generalitat Valenciana


Sumari del DOGV 9882, del 01-07-2024 (2024/6261)

RESOLUCIÓ de 8 de juny de 2024, del secretari autonòmic de Planificació, Informació i Transformació Digital, de la Conselleria de Sanitat, per la qual s'aprova la modificació intradepartamental del mapa sanitari de la Comunitat Valenciana, amb modificació d'adscripció de professionals sanitaris, de la zona bàsica 8 del Departament de València-Hospital General.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9882

Data del DOGV
:   01-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6261


Data del document
:   08-06-2024

Organisme emissor
:   Conselleria de Sanitat

Tipus de document
:   Resolució

Descriptors 

:   * Conselleria Sanitat

RESOLUCIÓ de 8 de juny de 2024, del secretari autonòmic de Planificació, Informació i Transformació Digital, de la Conselleria de Sanitat, per la qual s'aprova la modificació intradepartamental del mapa sanitari de la Comunitat Valenciana, amb modificació d'adscripció de professionals sanitaris, de la zona bàsica 8 del Departament de València-Hospital General. [2024/6261]  
Vista la proposta de resolució emesa per la Subdirecció General de Política Sanitària i Assegurament, i en l'exercici de les competències en matèria d'ordenació del mapa sanitari que se m'atribuïxen en el Decret 205/2018, de 16 de novembre, del Consell, pel qual s'aprova el mapa sanitari de la Comunitat Valenciana (DOGV 8440 / 10.12.2018), resolc:  
1. Que s'aprove la modificació intradepartamental del mapa sanitari, amb modificació d'adscripció de professionals sanitaris de la zona bàsica 8, del municipi de Torrent, necessària per a l'obertura del Centre de Salut Torrent III, i la creació d'una nova zona bàsica en el Departament de Salut de València-Hospital General, que estarà composta pel nou centre i l'actual Consultori Auxiliar de Torrent Mont-Vedat.  
2. Que es remeta comunicació al Consell de Salut de la Comunitat Valenciana de la modificació territorial que es durà a terme.  
3. Que es publique en el Diari Oficial de la Generalitat Valenciana, per raons d'interés públic, a l'empara del que s'establix en l'article 7.6 del Decret 205/2018, de 16 de novembre, del Consell, pel qual s'aprova el mapa sanitari de la Comunitat Valenciana, així com en la pàgina web de la conselleria amb competències en matèria de sanitat.  
  
D'acord amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:   
a) El recurs de reposició s'haurà d'interposar davant de l'òrgan que va dictar l'acte, en el termini d'un mes des de l'endemà de la publicació de la present resolució.   
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos des de l'endemà de la publicació d'aquesta resolució.  
  
València, 8 de juny de 2024.- El secretari autonòmic de Planificació, Informació i Transformació Digital: Bernardo Valdivieso Martínez.